stanford-oval/wikipedia huggingface dataset:
התוכנית המאוישת המסחרית
הערות שוליים

↑  ‏ התוכנית המאוישת המסחרית, באתר נאס"א
↑  ‏ "Nasa names new spacecraft Orion", ‏ 23 באוגוסט 2006, BBC
↑  כריס ברגין,‏ "Orion removed from NASA control – MOD positioning for commercial role", ‏ 10 במרץ 2010, NASASpaceflight.com
↑  בוב גרנאת',‏ "NASA Vision Sparked Commercial Space Revolution on Space Coast", ‏ 20 ביוני 2017, אתר נאס"א
↑  לואיס דה גויון מטיגנון,‏ "The Commercial Orbital Transportation Services program", ‏ 2 ביוני 2019, Space Legal Issues
↑  ג'ונתן אמוס,‏ "US politicians cement a new philosophy for Nasa", ‏ 30 בספטמבר 2010, BBC
↑  ג'ון מטסון,‏ "Phased Out: Obama's NASA Budget Would Cancel Constellation Moon Program, Privatize Manned Launches", ‏ 1 בפברואר 2010, סיינטיפיק אמריקן
↑  פרטי השלב הראשוני של התוכנית המאוישת המסחרית, 1 בפברואר 2010, אתר נאס"א
↑  פרטי השלב הראשון והשני בתוכנית המאוישת המסחרית, אתר נאס"א
↑  ננסי אטקינסון,‏ "NASA Announces Winners in Commercial Crew Funding; Which Company Will Get to Space First?", ‏ 3 באוגוסט 2012, Universe Today
↑  פרטי השלב הרביעי של התוכנית המאוישת המסחרית, 10 בדצמבר 2012, אתר נאס"א
1 2  מייק וול,‏ "NASA Picks SpaceX and Boeing to Fly U.S. Astronauts on Private Spaceships", ‏ 17 בספטמבר 2014, סיינטיפיק אמריקן
↑  ג'יימס דין,‏ "Judge: NASA can move forward with Boeing, SpaceX", ‏ 22 באוקטובר 2014, USA Today
↑  כריסטיאן דייבנפורט ובריאן פאנג,‏ "Sierra Nevada Corp. joins SpaceX and Orbital ATK in winning NASA resupply contracts", ‏ 14 בינואר 2016, וושינגטון פוסט
↑  ג'ף פוסט,‏ "Documents Show How Boeing and SpaceX Won Commercial Crew Amid Schedule Concerns", ‏ 21 בינואר 2015, SpaceNews
↑  לורן גראש,‏ "SpaceX officially delays first crewed flight of its Dragon capsule for NASA", ‏ 12 בדצמבר 2016, The Verge
↑  ויליאם הארווד,‏ "NASA revises launch targets for Boeing, SpaceX crew ships", ‏ 4 באוקטובר 2018, CBS
↑  ג'קי ווטלס,‏ "SpaceX Crew Dragon, built to carry humans, returns home from ISS", ‏ 8 במרץ 2019, CNN
↑  ג'ונתן אוקלגאן,‏ "SpaceX's Crew Dragon Suffers 'Anomaly' And May Have Exploded During A Test", ‏ 22 באפריל 2019, פורבס
↑  מרסיה דאן,‏ "NASA Says Software Errors May Have Doomed Boeing Starliner Flight Test", ‏ 10 בפברואר 2020, Insurance Journal
↑  מייקל שיץ,‏ "Fiery SpaceX test of Crew Dragon capsule was ‘picture perfect,’ Elon Musk says", ‏ 19 בינואר 2020, CNBC
↑  ג'קי ווטלס,‏ "NASA, SpaceX launch astronauts from US soil for the first time in a decade", ‏ 30 במאי 2020, CNN
1 2  מייק וול,‏ "Crew Dragon and Starliner: A Look at the Upcoming Astronaut Taxis", ‏ 3 באוגוסט 2018, Space.com
1 2  ניאל מקארת'י,‏ "Why SpaceX Is A Game Changer For NASA", ‏ 4 ביוני 2020, פורבס
↑  מייק וול,‏ "NASA says SpaceX can reuse Crew Dragon capsules and rockets on astronaut missions: report", ‏ 18 ביוני 2020, Space.com
↑  Stephen Clark, SpaceX, ULA postpone launches as Hurricane Ian moves toward Florida, September 28, 2022
הדרים צ'ייסר של תאגיד סיירה נבאדה שלבסוף לא נבחר לתוכנית המאוישת המסחרית
דגם הדרגון שהתפוצץ במהלך בדיקות וגרם לעיכוב בתוכנית שפיתוחה נמשך כעשור
גאורג לנדואר

| --- | --- |

 לידה:  17 בנובמבר 1895 קלן 
 פטירה:  5 בפברואר 1954 (בגיל 58) ניו יורק, ארצות הברית 
 מדינה:  גרמניה 
 בן או בת זוג:  לו לנדואר 
 
גֵאורג לַנְדָוֵאר (נכתב גם: לַאנְדָוֵאר, לנדאוּאֶר, לנדָאוֶר; בגרמנית: Georg Landauer;‏ 17 בנובמבר 1895 קלן – 5 בפברואר 1954 ניו יורק) היה פעיל ציוני ומראשי יהדות גרמניה. היה נשוי לצלמת לו לנדואר.
ביוגרפיה

לנדואר נולד בשנת 1895 בקלן שבגרמניה, בה סיים את לימודיו. במלחמת העולם הראשונה שירת בצבא האוסטרו-הונגרי בחזית לטביה. לאחר המלחמה שימש כמרצה לפילוסופיה בקלן, החל לפעול בחוגי "הפועל הצעיר", ונמנה עם מקורביו של חיים ארלוזורוב ומראשי הציונות הסוציאליסטית בגרמניה. בשנת 1923 עלה לארץ ישראל והתיישב בשכונת זיכרון משה בירושלים.
לנדואר עבד במחלקת העבודה של הסוכנות היהודית, תחת יוסף שפרינצק, ושימש מזכיר ההסתדרות הציונית העולמית בגרמניה. לאחר עליית הנאצים לשלטון יצא בשליחות הסוכנות ועמד בראש המשרד הארצישראלי של הארגון בברלין, במסגרתו עסק בהכנת יהדות גרמניה לעלייה ובגיבוש הסכם ההעברה. בשובו לארץ עמד בראשות המחלקה להתיישבות יהודי גרמניה במסגרת הסוכנות היהודית, לקח חלק מרכזי בניהול עליית הנוער והיה ממקימי ארגון יוצאי מרכז אירופה.
לנדואר היה מראשי מפלגת "עלייה חדשה", שימש בה סגן יושב ראש המפלגה, ונבחר מטעמה לאספת הנבחרים הרביעית. בוועד הלאומי כיהן משנת 1939 ואילך והיה חבר נשיאות הוועד. בשנים אלו עסק בגיבוש תוכניות עלייה וחזה עלייתם של מיליון יהודים לארץ ישראל בעשר השנים הבאות. בשנת 1948 עמד לנדואר בראש המיעוט במפלגת עלייה חדשה שהתנגדה להכרזה על הקמת מדינת ישראל, מכיוון שראתה בהחלטה על תוכנית החלוקה, תוכנית שאינה בת קיימא. המיעוט גם דרש שהמפלגה תזדהה בצורה ברורה עם המערב והתנגד להקמת המפלגה הפרוגרסיבית.
לאחר הקמת מדינת ישראל עזבו הזוג לנדואר לארצות הברית. בעת כינון היחסים עם גרמניה המערבית היה לנדואר מעורב בגיבוש הסכם השילומים. בשנים אלו חזר לתמוך במפא"י, מטעמה שימש חבר הוועד הפועל של הסתדרות העובדים הכללית.
על שמו נקרא רחוב בקריית ביאליק.
פרסומיו

יהודי העולם, היישוב והציונות: הרצאה בוועידת ה.ע.ג.ע.א. בכפר שמריהו ביום 31.10.42 / גאורג לנדואר, תל אביב: עליה חדשה, 1943
עליה חדשה: חמישה מאמרים / מאת גיאורג לנדאור, ירושלים: דפוס אחוה, 1944
England: eine Voruntersuchung., Wien: Manz, 1915
Das geltende jüdische Minderheitenrecht: mit besonderer Berücksichtung Osteuropas / von Georg Landauer, Leipzig: B.G. Teubner (Quellen und Studien. 1. Abteilung, Recht und Wirtschaft (Osteuropa-Institut in Breslau); Heft 9), 1924
Palästina: 300 Bilder; / Einleitung von Sven Hedin; mit ausführlich beschreibendem Text herausgegeben von Georg Landauer, München: Meyer & Jessen, 1925
Palästina, 188 Bilder nebst einer Übersichtskarte und einer viersprachigen Bildbeschreibung, eingeleitet und herausgegeben / von Georg Landauer, Berlin: Jüdische Buch-Vereinigung, 1935
Jischuw, Weltjudentum und Zionismus: Referat gehalten auf dem Landestag der Hogoa in Kfar Schmarjahu am 31.10.1942 / Georg Landauer, Tel-Aviv: Alijah Chadascha, 1942
Zwischen zwei Revolutionen: zionistische Betrachtungen zu einigen Fragen der Übergangszeit, Tel Aviv: Hitachduth Olej Germania we Olej Austria, 1942
"Alija chadascha": eine neue politische Formation, Tel Aviv: Bitaon, 1944
Aliya hadasha: a new political grouping / Georg Landauer, Tel-Aviv: Bitaon, 1944
Probleme der Übergangzeit: neue Aufgaben und neue Wege der Demokratie: Referat gehalten auf der zweiten Landestagung der Alija Chadasha / Georg Landauer, Tel-Aviv: Verlag Bitaon Ltd. 1945
A call to the Yishuv / by George Landauer, Jerusalem: Jewish Agency for Palestine, Department for Child and Youth Immigration, [1947?]
Der Zionismus im Wandel dreier Jahrzehnte: (ausgewählte Schriften) / Georg Landauer; herausgegeben [und eingeleitet] von Max Kreutzberger; (mit einem Nachwort von Robert Weltsch, Tel Aviv: Bitaon-Verlag, 1957
הערות שוליים

↑  מרכז "עליה חדשה" בעד הקמת המפלגה הפרוגרסיבית, דבר, 21 באפריל 1948
| --- | --- |
בקרת זהויות :  NLI: 987007313413405171  PLWABN: 9810635266205606  GND: 116671394  ISNI: 0000 0004 0159 3223  LCCN: n86144582  NKC: jo2016935517  NTA: 071892494  RERO: 02-A003492801  SUDOC: 143015028  VIAF: 69688421   WorldCat (עם VIAF): 69688421
אלדאר רובוז

| --- | --- |

 לידה:  9 בינואר 1895 בודפשט, האימפריה האוסטרו-הונגרית האימפריה האוסטרו-הונגרית 
 פטירה:  1 ביוני 1986 (בגיל 91) סן פרנסיסקו, ארצות הברית ארצות הברית 
 שם לידה:  Róth Aladár 
 מדינה:  הונגריה 
 פרופיל ב-IMDb
 
אלדאר רובוז (במקור רוט, בהונגרית: Roboz Aladár; בודפשט, 9 בינואר 1895 – סן פרנסיסקו (קליפורניה), ארצות הברית, 1 ביוני 1986) היה מנהל תיאטרון קברט ידוע ומוכר הונגרי-יהודי ומנהל חברות הפקה של סרטי קולנוע. הוא אחיו הצעיר של מנהל התיאטרון אימרה רובוז.
ביוגרפיה

הוריו היו דניאל רוט (1858-1922) וינקה אונגרליידר (1870-1935). סבו וסבתו מצד אביו היו קלמן רוט ומינש לוי, סבו וסבתו מצד אימו היו מרק אונגרליידר ורוזאליה בלום. לאחר סיום לימודיו בבית הספר התגייס לצבא, הוכשר כקצין, נפצע בשנת 1917 ושוחרר כסגן בשנת 1918. באותה שנה הקים את תיאטרון (במת) האי מרגיט, אך המבנה הזה ליד מגדל המים פורק לאחר מכן. תחילה היה ראש מעבדת חברת הסרטים פרויקטוגרף ואחר כך מנהל מחלקת השכרת הסרטים של החברה. (לפי מקור אחר, הוא היה תחילה מנהל חברת הסרטים של Phönix Ltd.) לאחר שיוז'ף נוימן מייסד "מפעל הפקת הסרטים קורונה" פרש העביר את ניהול מפעל הסרטים לאלדאר רובוז שכבר היה מוכר במקצוע. רובוז הפך את המפעל לחברה בע"מ והפך למנהלה בשנת 1919. מאוחר יותר החליף את המשרה הזאת בתפקיד מנכ"ל חברת Projectograph Motion Picture and Machine Factory. בשנת 1923 התחתן עם בתם של שאלאמון נוי ואירן זור בבודפשט. התגרש בשנת 1939.
משנת 1923 עד 1938, עד החוק האנטישמי הראשון (שמכונה "החוק היהודי הראשון" שבעקבותיו חוקקו החוק היהודי השני והחוק היהודי השלישי), היה מנהל העסקים של החברה שהפעילה את התיאטרון בשם "הבמה של בולוואר טרז" (כיום: Teréz körúti Játékszín) התיאטרון שנפתח ב-1 בדצמבר 1923, נוהל מקצועית על ידי בלה שאלאמון כבמאי ואנדרה נאג' כמנהל אומנותי, שהפכו במהרה ביחד את התיאטרון לאחד הקברטים הפופולריים ביותר באותה תקופה בבודפשט. לאחר עזיבתם (1929 ו-1931 בהתאמה) עבר המוסד תקופת משבר, אך בתמיכתו הכספית של אחיו של אלדאר רובוז, אימרה רובוז, הוא הצליח להתאושש.
אלדאר רובוז נפרד מפרויקטוגרף בשנת 1926 וקיבל על עצמו גם את ניהול הרויאל אורפאום (Royal Orfeum) מה -1 בנובמבר 1930 הוא היה גם המנהל המקומי בבודפשט של חברת הסרטים הוינאית Schacha-Film. בשנת 1938 שלח את משפחתו (בראית הנולד) ללונדון. הוא שרד את תקופת מלחמת העולם השנייה ובמיוחד את התקופה של כניסת הוורמכט להונגריה ואת עלית מפלגת צלב החץ הנאצית-הונגרית לשלטון כשהוא מסתתר בבודפשט. לאחר המלחמה הפך ליורשו המקצועי של אחיו אימרה רובוז שנספה בשואה, אך עד מהרה עזב את הונגריה. הוא עבר לארצות הברית בשנת 1948, שם פגש מחדש את בנו, טמאש רובוז. בהמשך הקים סוכנות לתיאטרון ובשנת 1970 היה ממקימי "מועדון הקן" (Fészek Klub) של ניו יורק, שבחר בו גם כיו"ר הדירקטוריון.
לקריאה נוספת

הלקסיקון ההונגרי לתיאטרון Schöpflin Aladár. Magyar színművészeti lexikon, 53. o. (1929–1931)
לקסיקון הונגרי לאומנות הבמה. אלדאר רובוז Magyar színházművészeti lexikon. Főszerk. Székely György. Budapest: Akadémiai
לקסיקון תולדות סרטי הקולנוע בהונגריה Lexikon (2. rész). Filmspirál, 27. (2001/3. szám)
מי ומי בתולדות הקולנוע ההונגרי Lányi Viktor, Radó István, Held Albert: 25 éves a mozi – Roboz Aladár. Filmspirál, 22. (2000/1. szám), 1920
על אלדאר רובוז Kővári Orsolya: Töredékek Roboz Aladárról és a Játékszín történetéből. Criticai Lapok, 2009.
הערות שוליים

↑  "Születési bejegyzése a pesti izr. hitközség születési akv. 79/1895. folyószáma alatt".
↑  (הקישור אינו פעיל, 27.3.2020)http://death-records.mooseroots.com/d/n/Aladar-Roboz(הקישור+אינו+פעיל)
↑  אינדקס ביוגרפי הונגרי. אלדאר רובוז
↑  "Róth Dániel halotti bejegyzése a Budapest VIII. kerületi polgári halotti akv. 3716/1922. folyószáma alatt".
↑  "Róth Dánielné Ungerleider Janka halotti bejegyzése a Budapest VII. kerületi polgári halotti akv. 1452/1935. folyószáma alatt".
↑  Magyar színművészeti lexikon (szerk. Schöpflin Aladár)
↑  "Házasságkötési bejegyzése a Budapest VI. kerületi polgári házassági akv. 988/1923. folyószáma alatt".
אוניברסיטת קליפורניה באירוויין

| --- | --- |
סמליל אוניברסיטת קליפורניה באירוויין

סמל אוניברסיטת קליפורניה באירוויין
 אוניברסיטת מחקר ציבורית
 מוטו:  Fiat lux  ("יהי אור", לטינית)
 תקופת הפעילות:  1965–הווה (כ־59 שנים)
 בעלי תפקידים
 סגל:  9,330 (נכון ל־אוגוסט 2020) 
 סטודנטים
 :  22,122
 סטודנטים לתארים מתקדמים:  5,509
 שונות
 הון עצמי:  251$ מיליון
 מיקום
 מיקום:  אירוויין, קליפורניה, ארצות הברית
 מדינה:  ארצות הברית ארצות הברית
 קואורדינטות:  33°38′43″N 117°50′34″W﻿ / ﻿33.64535°N 117.84264166667°W﻿ / 33.64535; -117.84264166667
 www.uci.edu
  (למפת ארצות הברית מוגדלת) וושינגטון ניו יורק לוס אנג'לס שיקגו סן פרנסיסקו אטלנטה דאלאס יוסטון בוסטון סיאטל מיאמי ה א ט ל נ ט י  ה ש ק ט  מפרץ מקסיקו  קנדה מקסיקו איי בהאמה אוניברסיטת קליפורניה באירוויין(למפת ארצות הברית רגילה) וושינגטון ניו יורק לוס אנג'לס שיקגו סן פרנסיסקו אטלנטה דאלאס יוסטון בוסטון סיאטל מיאמי ה א ט ל נ ט י  ה ש ק ט  מפרץ מקסיקו  קנדה מקסיקו איי בהאמה אוניברסיטת קליפורניה באירוויין(למפת קליפורניה רגילה) סקרמנטו לוס אנג'לס סן פרנסיסקו סן דייגו סן חוזה פרזנו בייקרספילד אורגון נבדה א ר י ז ו נ ה  מקסיקו האוקיינוס השקטאוניברסיטת קליפורניה באירוויין(למפת קליפורניה מוגדלת) סקרמנטו לוס אנג'לס סן פרנסיסקו סן דייגו סן חוזה פרזנו בייקרספילד אורגון נבדה א ר י ז ו נ ה  מקסיקו האוקיינוס השקטאוניברסיטת קליפורניה באירוויין
 
אוניברסיטת קליפורניה באירוויין (באנגלית: University of California, Irvine; בראשי תיבות: UCI) נוסדה בשנת 1965 והיא אחת מעשרת הקמפוסים של אוניברסיטת קליפורניה. היא נמצאת בעיר אירוויין שבקליפורניה. האוניברסיטה נמנית עם עשר האוניברסיטאות הציבוריות המובילות, נחשבת מקבילה ברמתה לאוניברסיטאות ליגת הקיסוס הפרטיות, והמגזין U.S. News & World Report זיכה אותה בדירוג Tier 1 לאיכות אקדמית.
האוניברסיטה נקראת על שם חוות אירוויין, שטח אדמה שהיה שייך בעבר לחברת אירוויין. החברה תרמה לאוניברסיטת קליפורניה 4,000 דונמים תמורת דולר אחד ומכרה לה 2,000 דונמים נוספים.

בשנת 1971 קמה העיר אירוויין סביב הקמפוס, על פי תוכנית של האוניברסיטה ושל חברת אירוויין.
האוניברסיטה מפעילה גם את מערך מדעי הבריאות באירוויין ואת ספינת הדגל שלו – המרכז הרפואי של אוניברסיטת קליפורניה באירוויין בעיר אורנג', את הגן הבוטני ואף חלק ממערך שמורות הטבע של אוניברסיטת קליפורניה. האוניברסיטה חברה בהתאגדות אוניברסיטאות האוקיינוס השקט וחברה באיגוד אוניברסיטאות המחקר.
היסטוריה > השנים הראשונות

אוניברסיטת קליפורניה באירוויין, כמו גם אוניברסיטת קליפורניה בסן דייגו ואוניברסיטת קליפורניה בסנטה קרוז, הוקמו בשנות השישים כחלק מתוכנית האב של קליפורניה לחינוך גבוה.

בשנות החמישים זיהתה אוניברסיטת קליפורניה את הצורך בקמפוסים חדשים, הן למען החיילים המשוחררים ששבו ממלחמת העולם השנייה והיו זכאים, על פי חוק, ללימודים גבוהים בחינם, והן לקראת המספר הגדול של הנרשמים הצפויים, כאשר יתבגרו בני דור הבייבי בום. אחד הקמפוסים החדשים תוכנן להיות באזור לוס אנג'לס. המיקום שנבחר היה חוות אירוויין, שטח חקלאי שחצה את מחוז אורנג' מצפון לדרום. האתר הזה נבחר כדי לתת מענה לאוכלוסייה הגדלה של המחוז, להשלים את הצמיחה של הקמפוסים השכנים של אוניברסיטת קליפורניה בלוס אנג'לס ובריברסייד, ולאפשר בנייה של קהילה מתוכננת באזור שמסביב לקמפוס.
שלא כשאר הקמפוסים של אוניברסיטת קליפורניה, הקמפוס באירוויין לא נקרא על שם העיר שבתוכה הוקם. למעשה, כאשר הקמפוס הוקם בשנת 1965, העיר אירוויין לא הייתה קיימת עדיין. היא נוסדה בשנת 1975. השם אירוויין מתייחס לבעל האדמות ג'יימס אירוויין, שניהל את חוות אירוויין בת 380,000 הדונמים. בשנת 1960 מכרה חברת אירוויין 4,000 דונם משטח החווה לאוניברסיטת קליפורניה תמורת דולר אחד בלבד, כי מדיניות החברה אסרה על תרומת קרקעות לישות ציבורית.

האוניברסיטה רכשה 2,000 דונם נוספים בשנת 1964, לצורך דיור ופיתוח מסחרי. חלק גדול מהאדמות שלא נרכשו בידי האוניברסיטה (ונמצאות היום בתחומי הערים אירוויין, טסטין, ניופורט ביץ' וניופורט קואסט), שייכות היום לחברת אירוויין. באותה תקופה שכרה האוניברסיטה את שירותיו של משרד האדריכלים של ויליאם פריירה לתכנון-על של אזור חוות אירוויין. כוונתו של פריירה הייתה שהקמפוס של אוניברסיטת קליפורניה באירוויין ישלים את העיר השכנה, והשניים אכן צמחו במקביל. אחרי שהאוניברסיטה התחילה לפעול בשנת 1965, הוקם ב-1971 תאגיד הערים אירוויין, והעיר נוסדה רשמית ב-1975.
הנשיא הראשון של אוניברסיטת קליפורניה באירוויין, דניאל ג' אולדריץ' (Daniel G. Aldrich), בנה את תוכנית הלימודים האקדמית הראשונה סביב המכללה לאמנויות, לספרות ולמדע, סביב בית הספר למנהל למוסמכים וסביב בית הספר להנדסה. המכללה הציעה אז עשרים נושאי לימוד בחמש "מחלקות" (שנקראות היום בתי ספר): ביולוגיה, אמנויות, מדעי הרוח, פיזיקה ומדעי החברה.

אולדריץ' הוא העומד גם מאחורי המגוון הרחב של בעלי החיים והצמחים שבקמפוס, התואמים לאקלים הים-תיכוני המקומי. הוא האמין שבחירה זו משרתת מטרות אסתטיות, סביבתיות וחינוכיות.
בעשרים ביוני 1964 הכריז נשיא ארצות הברית לינדון ג'ונסון על פתיחת אוניברסיטת קליפורניה באירוויין בפני קהל של 15,000 איש, ובארבעה באוקטובר 1965 הקמפוס התחיל לפעול עם 1,589 סטודנטים, 241 עובדים, 119 חברי סגל ו-43 עוזרי הוראה.


אבל בנייתם של רבים מהמבנים טרם הסתיימה וגם פיתוח הנוף עוד היה בעיצומו, ובאופן כללי, רק כ-75% מהקמפוס הושלמו.

ב-25 ביוני 1966 נערך טקס חלוקת התארים הראשון, והוענקו בו תוארי .B.A לארבעה עשר סטודנטים, שלושה תוארי .M.A ודוקטורט אחד.

בשנת 1965 הצטרף לאוניברסיטה בית הספר לרפואה אוסטיאופתית של קליפורניה, בית הספר לרפואה הוותיק ביותר שפעל ברציפות בדרום מערב ארצות הברית. למרות מחאותיהם של חברי הסגל, נכנעה האוניברסיטה ללחצים של המושל בראון ורכשה מהממשלה את המרכז הרפואי של מחוז אורנג'. בכך נסתם הגולל על הרעיון להקים בית חולים לימודי בקמפוס. גורמים שונים הכשילו ניסיונות נוספים שנעשו במשך השנים להפעיל מרכז רפואי שלם בתוך בית הספר.
היסטוריה > כיום

אוניברסיטת קליפורניה באירוויין היא המעסיק הגדול ביותר במחוז אורנג', והיא תורמת 4.2 מיליארד דולר למחזור המסחר השנתי. התקציב התפעולי שלה ב-2008 היה כמעט 1.9 מיליארד דולר, וכלל מימון בגובה 328 מיליון דולר למחקר מחוץ לכותלי האוניברסיטה.

האוניברסיטה מציעה עוד הרבה אפשרויות לימוד בתחומים שונים, החל בתוכניות התמחות לרופאים במרכז הרפואי של האוניברסיטה, וכלה בלימודי תעודה במקצועות קהילתיים ובקורסים שונים בשלוחת האוניברסיטה.
בשנת 2010 הציעה האוניברסיטה תוכניות לימודים לתואר ראשון (.B.S ו-.B.A) ב-84 מקצועות ראשיים וב-64 מקצועות משניים, ו-98 תוכניות לתארים מתקדמים.


בטקסי חלוקת התארים בשנת 2008 העניקה האוניברסיטה 6,887 תארים בסך הכול.
היסטוריה > צמיחה עתידית

כחלק מהחתירה "להשיג מעמד של ספינת דגל",

מבצעת האוניברסיטה מיזמי בנייה שעלותם בעשור הבא מוערכת ב-1.3 מיליארד דולר. מיזמים אלה יאיצו את הפיתוח בשאר שטח האוניברסיטה המיועד לכך.




הגידול בפעילות הבנייה הוא חלק מתוכנית האב 'אסטרטגיה לפיתוח אקדמי באוניברסיטת קליפורניה באירוויין עד שנת 2015, שמטרתה להפוך את האוניברסיטה לאחת המבוקשות בקרב בוגרי הקולג'ים בכל רחבי ארצות הברית.

בעקבות הפעילות הזאת נודעו ראשי תיבות בדיעבד לשמה של האוניברסיטה – UCI: Under Construction Indefinitely (בבנייה עד להודעה חדשה).
הקמפוס

מבנה לב הקמפוס דומה למעגל, ובמרכזו נמצא פארק אולדריץ', ששמו הראשון היה סנטרל פארק. כביש הטבעת והבניינים שלאורכו תוחמים את הפארק. היחידות האקדמיות השונות ממוקמות בהתאם למבנה ומדגישות אותו: בתי הספר לתואר הראשון קרובים יותר למרכז מבתי הספר לתארים מתקדמים.
בפארק אולדריץ' עצמו יש יער צפוף של עצים רבים האופייניים לאקלים הים-תיכוני המקומי. באמצע הפארק ממש יש גינה ולוח זיכרון לכבוד ייסוד האוניברסיטה. ברחבי הפארק פרוסה רשת של שבילים סלולים ושבילי עפר להולכי רגל ולרוכבי אופניים.
הדרך העיקרית המשמשת את הסטודנטים ההולכים ברגל בלב הקמפוס היא כביש הטבעת – Ring Road. אורכו מייל אחד בדיוק והוא מקיף את כל פארק אולדריץ'.

רוב בתי הספר והספריות נמצאים לאורך כביש הטבעת ולכל אחד מהם יש כיכר מרכזית משלו המתחברת לפארק אולדריץ'.
אזורים נוספים של האוניברסיטה הנמצאים מחוץ ללב הקמפוס, כגון בית הספר לרפואה ובית הספר לאומנויות, מתחברים אליו בארבעה גשרים להולכי רגל. אבל מעבר לכך, שאר הקמפוס נושא אופי עירוני-פרוורי יותר.
הקמפוס > הסביבה

אף על פי שהקמפוס נמצא בעיר אירוויין, הוא למעשה קרוב מאוד לעיר ניופורט ביץ'; במקומות רבים הוא גובל ממש בניופורט ביץ' ובניופורט קואסט. מצדו המערבי גובל הקמפוס בשמורת ביצת המים המתוקים של סן חואקין, ו'כביש הקמפוס' החוצה אותה, מחבר את האוניברסיטה לכביש 405 המהיר.
קיים גם קמפוס צפוני המשמש את מחלקת ניהול המתקנים, את צי הרכב, את המעבדה להשפעות זיהום האוויר על הבריאות ועוד מספר רב של פונקציות. הוא נמצא בשכנות לגן הבוטני של האוניברסיטה, ושניהם מרוחקים כקילומטר מהקמפוס הראשי.
למרות הסביבה העירונית, יש בפארק המרכזי של האוניברסיטה, בשטחים הפתוחים ובשטחי הביצות מגוון עשיר של חיות בר. יש באוניברסיטה שונרים, פומות, נצים, עיטים זהובים, אנפות, סנאים, אופוסומים, בזים נודדים, ארנבים, דביבונים, דורסי לילה, בואשים, סמורים, עטלפים וזאבי ערבות. הגן הבוטני של האוניברסיטה מציג אוסף של צמחים מקליפורניה ומאזורי אקלים ים-תיכוני אחרים בעולם. מספר הארנבים גדול במיוחד ואפשר לראות רבים מהם ברחבי הקמפוס, בעיקר כאשר תנועת הסטודנטים דלילה.
הקמפוס > אדריכלות

את המבנים הראשונים תכנן צוות אדריכלים בראשותו של ויליאם פריירה שכלל את קווינסי ג'ונס (A. Quincy Jones) ואת ויליאם בלורוק (William Blurock). תכנון הנוף הראשוני, כולל תכנון פארק אולדריץ', נעשה במשותף בידי שלושה משרדים, ביניהם אדריכל הנוף העירוני החדשני, רוברט הריק קרטר (Robert Herrick Carter). פארק אולדריץ' תוכנן בהנחייתו של אדריכל הנוף ג'ין יומטסו (Gene Uematsu) על פי הדגם של פרדריק לו אולמסטד לסנטרל פארק בניו יורק. הקמפוס נפתח בשנת 1965, כשהמעגל הפנימי והפארק עוד היו בבנייה. היו אז רק תשעה בניינים ודרך עפר שחיברה את הקמפוס עם יחידות המגורים. רק שלוש משש "הקרניים" היוצאות מהפארק המרכזי היו בנויות אז, ובכל אחת היו רק שני בניינים. האוניברסיטה המשיכה לעבוד עם פריירה כדי לשמר רצף סגנוני בכל הבניינים שהוקמו בטבעת הפנימית סביב הפארק, והאחרון שבהם הושלם בשנת 1972. פרירה קרא לסגנונם של בניינים אלה "ברוטליזם קליפורני", והוא משלב קימורים חלקים וצורות אקספרסיוניסטיות עם אלמנטים של אדריכלות קליפורנית קלאסית, כגון גגות רעפים אדומים ומדרכות מאריחי חמר.

בזכות התכנון המבני החדשני של הבניינים אין צורך בעמודים תומכים בתוך החלל הפנימי שלהם, ובעתיד אפשר יהיה לשנות את חלוקתם הפנימית.
בשנת 1974 נפסקה למעשה הבנייה בקמפוס, אחרי שהושלם בניין המנהלה, אולדריץ' הול, אך היא חזרה בשנות השמונים המאוחרות, ותנופת הבנייה המסיבית נמשכת עד היום. סבב הבנייה השני המשיך את הכיוון הפוטוריסטי, אבל מתוך הגישה הפוסטמודרנית הצבעונית יותר, הסותרת במידת מה את העיצובים הבסיסיים והאורגניים של הבניינים הראשונים. אדריכלים כפרנק גרי, רוברט ונטורי, אריק אוון מוס (Eric Owen Moss), ג'יימס סטירלינג (James Stirling) וארתור אריקסון (Arthur Erickson) נקראו "לעדכן" את הקמפוס. המיתון בתחילת שנות התשעים כמו גם הפוליטיקה הפנימית שינו את הכיוון בגלל הצטמצמות התקציב ובגלל השתנות העמדות כלפי חדשנות אדריכלית. בהמשך, בשנות התשעים המאוחרות, הגישה נעשתה "קונטקסטואלית", ושילבה אלמנטים סגנוניים משתי התקופות הראשונות מתוך כוונה למצוא "שביל זהב" בין שני הסגנונות השונים כל כך. הבניין של גרי נהרס לאחרונה ובמקומו ייבנה בניין אחר שסגנונו תואר כך: "קופסת בז' גדולה עם פסי לבֵנים". בשנת 2009 נחנך בניין השער של מדעי הרוח, בתכנונו של פנטרס (Curtis W. Fentress).
בשנת 2005 היו בקמפוס יותר ממאתיים בניינים והוא תפס את רוב השטח השייך לאוניברסיטה.

בשנת 2006 נערכו בקמפוס עבודות בנייה בהיקף של 1.1 מיליארד דולר.
הקמפוס > ספריות

האוניברסיטה מפורסמת באוספיה ובארכיוניה הרבים והמצוינים. בנוסף לארכיון חשוב בנושא תאוריה ביקורתית וארכיון דרום-מזרח אסיה, מחזיקות הספריות גם באוספים מקיפים בתחומי אומנויות הבמה והמחול, היסטוריה מקומית ועוד.
הקמפוס > מנהרות

רשת תת-קרקעית של מנהרות פרוסה בין רבים מהבניינים המרכזיים בקמפוס ובין מתקן התשתיות המרכזי, והמנהרה הראשית נמצאת מתחת לכביש הטבעת. מהמנהרה הראשית מסתעפות מנהרות קטנות יותר המגיעות לבניינים השונים ומחברות אליהם קווי חשמל ומיזוג אוויר מהמתקן המרכזי. המנהרות היו השראה לאגדות קמפוס שונות, ועל פי הסיפור הפופולרי ביותר הן נבנו כדי לאפשר פינוי בטוח של הסגל במקרה של מהומות סטודנטים. המנהרה הראשית עולה למעשה מעל פני הקרקע ולובשת צורה של גשר רחב במיוחד ליד מגדל ההנדסה, בנקודה שבה כביש הטבעת עובר בין שתי גבעות.
אקדמיה

היחידות האקדמיות באוניברסיטת קליפורניה באירוויין נקראות בתי ספר. יש שמונה בתי ספר לתואר ראשון, שניים לתארים מתקדמים, מחלקה אחת ותחום אחד של מחקר בינתחומי. היחידות החדשות ביותר הן הקולג' למדעי הבריאות שנוסד בשנת 2004,

ובית הספר למשפט שנפתח ב-2009.

היחידות האקדמיות האחרות מציעות מסלולי לימוד מואצים או מסלולי לימוד בקהילה דרך קורסי קיץ או דרך שלוחת האוניברסיטה. בנוסף לכך, תוכנית המצוינות הרוחבית של האוניברסיטה מפעילה מסלול עצמאי, שבו כל סטודנט יכול לבנות בעצמו את תוכנית הלימודים שלו, מתוך הקורסים השונים שמציעות כל היחידות.
בית הספר לאמנויות (אנ') ע"ש קלייר טרבור
בית הספר למדעי הביולוגיה (אנ')
בית הספר להנדסה (אנ') ע"ש הנרי סמואלי (אנ')
בית הספר למדעי הרוח (אנ')
בית הספר למידענות ומדעי המחשב (אנ') ע"ש דונלד ברן (אנ')
בית הספר למדעי הפיזיקה (אנ')
בית הספר לאקולוגיה חברתית (אנ')
בית הספר למשפטים (אנ')
בית הספר לרפואה (אנ')
בית הספר למנהל עסקים (אנ') ע"ש פול מראג' (אנ')
בית הספר לחינוך (אנ')
בית הספר למדעי החברה (אנ')
בית הספר לסיעוד ע"ש ביל סו גרוס (אנ')
בית הספר למדעי הרוקחות
לימודים בינתחומיים
תוכנית לבריאות הציבור
אקדמיה > גופי מחקר

בהיותה אוניברסיטה מחקרית, אוניברסיטת קליפורניה באירוויין מארחת מגוון של גופי מחקר הזוכים להכרה לאומית ובינלאומית.

אנשי סגל האוניברסיטה מאיישים גופים אלה או עומדים בראשם, לרוב משמשים בהם הסטודנטים לתארים השונים כעוזרי מחקר, והם מניבים המצאות רבות, פטנטים ומאמרים אקדמיים. יש גופי מחקר השוכנים בחדר באחת מהיחידות האקדמיות, בעוד לאחרים יש מבנים משלהם בעלות של מיליונים רבים של דולרים. אלה הם רק חלק מגופי המחקר הפוריים במיוחד באוניברסיטה:
מכון בקמן לייזר (Beckman Laser)
המכון הקליפורני לטלקומוניקציה וטכנולוגיית המידע (Calit2)
המרכז ללימודי שלום עולמי וקונפליקטים
המרכז לענייני ביטחון לא קונבנציונלי
המרכז המקיף לסרטן ע"ש משפחת צ'או (Chao)
מרכז המחקר הלאומי לתאי דלק
מרכז המחקר ריב-אירוויין (Reeve-Irvine)
המרכז ללימודי הדמוקרטיה
המרכז לחקר מדיניות הבריאות
המרכז לספקטרומטריית מסה באמצעות מאיץ חלקיקים ע"ש ו. מ. קק (W. M. Keck)
המרכז לחקר תאי הגזע ע"ש סו וביל גרוס (Sue and Bill Gross)